Verkfall blaðamanna í Blaðamannafélagi Íslands sem starfa á netmiðlum fyrirtækja sem Samtök atvinnulífsins semja fyrir stendur yfir í dag á milli kl. 10 og 22 . Verkfallið nær einnig til ljósmyndara og tökumanna í Blaðamannafélagi Íslands hjá sömu fyrirtækjum . Árvakur , útgefandi mbl.is , er meðal þessara fyrirtækja en hin fyrirtækin eru Sýn , Torg og Ríkisútvarpið . Þetta er þriðja verkfallið af þessi tagi sem boðað hefur verið til og eins og áður verður fréttaþjónusta á mbl.is í allan dag , en fréttirnar skrifa á fyrrnefndu tímabili þeir sem ekki eru félagar í Blaðamannafélagi Íslands . mbl.is sinnir afar þýðingarmiklu hlutverki sem fréttamiðill en gegnir um leið mikilvægu öryggishlutverki . Af þessum sökum er allt kapp lagt á að vefurinn loki aldrei , jafnvel þó að úr fréttaflæði kunni að draga í langvarandi verkfalli .